112 
gjæld ikke passer i ligesaa mange andre Tilfælde. Med andre 
Ord: Definitionen fremhæver som Væsensmærke et Forhold, 
som er aldeles uvæsentligt og tilfældigt, medens den slet ikke 
omtaler det Væsentlige, hvilket Prof. Ørsted altsaa slet ikke 
har kjendt eller forstaaet sig paa. Det Væsentlige ved en 
Blomst er jo nemlig det, at den er et Skud eller et Stykke 
af et Skud eller en Knop, hvad man nu vil kalde det, der 
er traadt i Befrugtningens Tjeneste, hvor altsaa Axen er 
omdannet til Frugtbund, og Bladene omdannede til Støvblade 
og til Frugtblade eller til en af Delene, eller nogle af dem 
tillige til Bægerblade og til Kronblade eller blot til en af 
Delene. Om Blomsten er stor eller lille, rød eller hvid, 
endestillet paa den primære Axe eller endestillet paa vege- 
tative Biaxer, sidestillet paa den primære Axe eller side- 
stillet paa Biaxer, dannet af en normal Knop i Hjørnet af 
et Blad eller dannet af en Adventivknop, dannet ved Deling 
af Væxtkeglen eller ikke dannet ved Deling af Væxtkeglen, 
alt Dette, og meget Mere endnu, er det Uvæsentlige. Og 
ligesom det forholder sig med Prof. Ørsteds Definition af en 
Blomst, saaledes forholder det sig ogsaa omtrent med hans 
Definition af et Dækblad, kun at han her til en Afvexling 
har begyndt med det Væsentlige eller det Rigtige. Det Væsent- 
lige ved et Dækblad er nemlig det, at det er Støtteblad for en 
Green, som heelt og holdent er omdannet til en Blomst (Axen 
til Blomsterstilk og Frugtbund, Bladene til de Blomsten sam- 
mensættende Bladkredse); om Bladet er stort eller lille, fiir- 
kantet eller rundt, ensdannet eller uensdannet med de vege- 
tative Blade, er det Uvæsentlige. Idet Prof. Ørsted altsaa 
siger (s. Citaterne ovenfor, pag. 100—101), at det Blad, i 
Hjørnet af hvilket der sidder en Blomst, er et Dækblad, da 
har han truffen det Rigtige; men naar han da tilføier: »dette 
Blad, som er mindre og af en anden Form end de egentlige 
Blade«, saa er han kommen ind paa det Uvæsentlige og der- 
ved paa Misforstaaelsen. Hvorlangt denne Misforstaaelse 
senere fører ham for Dækbladenes Vedkommende, komme vi 
nedenfor udførligere til at omtale. 
Hvad nu altsaa Prof. Ørsteds Definition af en Blomst 
